                                        Martfű Város Önkormányzatának

…../2012. (X.25.) Ö. rendelete az állattartás szabályairól szóló 14/2009. (X.1.) Ö. rendelet

                                                           módosításáról

Martfű Város Önkormányzata az Alaptörvény 32. cikk (2) bekezdése alapján eredeti jogalkotói hatáskörében, a helyi önkormányzatokról szóló 1990. évi LXV. törvény 16. § (1) bekezdésében meghatározott feladatkörében a következőket rendeli el:

1. §

A rendelet 1. §-a helyébe a következő rendelkezés lép:

Az állattartás szabályairól szóló rendelet célja, hogy biztosítsa az állattartáshoz fűződő lakossági érdek, a közegészségügyi, állategészségügyi, állatvédelmi és hatósági előírások összhangját. 

A rendelet 2. §-a  helyébe a következő rendelkezés lép: 

(1) A rendelet alkalmazása során az állatok:

a.) haszonállatok,

b.) kedvtelésből tartott állatok,

c.) méh,

d.) terápiás céllal tartott állatok: bármely állatfajta, haszonállatok, társállatok, kedvtelésből tartott állatok lehetnek.

(2) Haszonállatok:

a.) nagy haszonállatok: ló, szamár, öszvér, szarvasmarha, bivaly, bölény, szarvas, dámvad és nagytestű rokon fajaik,
b.) kis haszonállatok: juh, kecske, sertés, őz, illetve kistestű rokon fajaik,

c.) baromfi: házityúk, kacsa, lúd, pulyka, gyöngytyúk, galamb, vadkacsa, vadlúd, fácán, fogoly, fürj, szalonka, strucc, emu, nandu és rokon fajaik, a védett madárfajok kivételéve.,

d.) prémes állat: házi-, mezei és üregi nyúl, tenyésztett és vadonélő prémes állat (nutria, prémgörény, hermelin nyérc, csincsilla, angóranyúl, sarki és ezüstróka.

(3) Kedvtelésből tartott állat: a kedvtelésből tartott állatok tartásáról és forgalmazásáról szóló 41/2010. (II.26.) Korm. rendelet 1. § (2) bekezdésének a.) pontja szerinti fogalom.

(4) Terápiás állatok: olyan állatok, amelyeket bizonyos emberi egészségügyi problémák megoldására, kezelésére használnak. A terápiás célú állattartás során jelen rendelet előírásait kell figyelembe venni. 

A rendelet 3. §-a helyébe a következő rendelkezés lép:

(1) A rendelet hatálya kiterjed a (2) bekezdésben meghatározottak kivételével Martfű város közigazgatási területén állatot tartókra.

(2) Nem terjed ki a rendelet hatálya:

a.) állatkiállításokra,

b.) cirkuszi állatokra,

c.) vágóhídon tartott állatokra,

d.) kutatási kísérleti célra tartott állatokra,

e.) fegyveres erők, rendvédelmi szervek által tartott állatokra. 

A rendelet 4. § -a helyébe a következő rendelkezés lép:

Az állatok tartására, a trágya és állati hulladék kezelésére, valamint a kóbor ebekre vonatkozó szabályok:

(1) Bármilyen állat csak olyan módon tartható, hogy az a közterületet, valamint a lakóépületek közös használatú helyiségeit, a lakások erkélyét, teraszát, loggiáját, ablakpárkányát ne szennyezze. Az esetleges szennyeződéseket az állat tulajdonosának, illetve az állat felügyeletével megbízott személynek haladéktalanul el kell távolítania.

(2) Állatot közös udvarba, kertbe, vagy gyümölcsösbe kiengedni, ott legeltetni csak a társtulajdonos hozzájárulásával szabad. Ahol oldalkerítés nincs, szabadon engedni tilos.

(3) Ebet vendégfogalmat lebonyolító nyilvános helyiségbe, annak kerthelyiségébe, piac területére, élelmiszerraktárba, játszótérre, oktatási, nevelési, egészségügyi, szociális, kulturális létesítmény területére, ügyfélfogalmat lebonyolító közintézmény épületébe, bölcsődébe – vakvezető és jelző eb kivételével – bevinni, vagy beengedni, vagy ott tartani tilos.
(4) Veszélyes és veszélyesnek minősített állat csak a jegyző engedélye alapján tartható.

(5) Az állati trágyát trágyalé és csurgalék vízzáró szigeteléssel ellátott, fedett trágyatárolóban kell elhelyezni. Az állattartó köteles gondoskodni a keletkező trágya időszakos elszállításáról, hasznosításáról, illetve az állatok elhelyezésére szolgáló helyiségek, épületek tisztántartásáról, a rovarok és rágcsálók elleni védekezésről.

(6) Állati hulladékot (beleértve az állati hullát és trágyát is) közterületen elhelyezni nem szabad. 

(7) Az állati hulladék begyűjtésével, szállításával, kezelésével és ártalmatlanításával kapcsolatos feladatok ellátására külön jogszabály rendelkezéseit kell alkalmazni. 

(8) A város területén fellelhető gazdátlan, kóbor, illetve a közterületen szabadon engedett, vagy oda kiszabadult eb észlelését a Polgármesteri Hivatalban bárki bejelentheti, azok befogását és elszállítását az Önkormányzat megállapodásban foglaltak alapján, más szervezettel végezteti el. 

                                                                 2. §

(1) Hatályát veszti a rendelet: 5., 6., 7., 8., 9, 10. §-a.
(2) Hatályát veszti a rendelet 1. és 2. sz. melléklete.

(3) A rendelet 2012. november 1. napján lép hatályba és a hatálybalépését követő napon hatályát veszti.

(4) A rendelet rendelkezéseit a hatályba lépését követően indított ügyekben kell alkalmazni.

Dr. Kiss Edit                                                                                  Szász Éva

polgármester                                                                                  jegyző

